Ransart (Belsch)

Ransart (: El Ronsåt) ass eng Sektioun vun der belscher Stad Charleroi an der Provënz Hainaut.

Bis zur belscher Gemengereform vun 1977 war Ransart eng eegestänneg Gemeng.

Vu 1795 bis 1815 huet Ransart zum franséischen Departement Jemmappes gehéiert.

D'Uerschaft stéisst am Süden un d'Fluchfeld vum Fluchhafe vu Charleroi Bréissel-Süd, vun deem eng Partie am Osten um Territoire vu Ransart läit.

Zwou Haaptverkéiersoderen um Territoire vun der Uertschaft maachen den Uschloss un d'belscht Stroossennetz. Et sinn dat d'Nationalstrooss N568 am Norde laanscht de Fluchhafen, an am Osten de Ring 3 iwwer d'Sortie N°13.

Duerch Ransart leeft d'Eisebunnsstreck Charleroi-Ottignies, et gëtt awer keng Gare méi am Duerf. Den Zuch hält an der Nopeschuertschaft Lodelinsart.

Bekannt Leit
Hector Heusghem, Vëlossportler an Tour de France-Fuerer

Kategorie:Uertschaften an der Provënz Hainaut
Kategorie:Fréier Gemengen an der Provënz Hainaut
Kategorie:Charleroi